**Приложение № 4**

**ПРОЕКТ НА ДОГОВОР**

Днес, ……………................. 2015 г., в гр.София,

На основание чл. 101е, ал. 1 от Закона за обществените поръчки, се сключи настоящият договор между:

**Българска Телеграфна Агенция /БТА/,** със седалище в гр. София и адрес на управление: бул. „Цариградско шосе" № 49, ЕИК: № 000695071, представлявана от Максим Минчев - генерален директор, от една страна, наричана по-долу **ВЪЗЛОЖИТЕЛ**

и

**……………….......................................**, със седалище и адрес на управление: …………………, вписано в Търговския регистър при Агенцията по вписванията, ЕИК ........................, представлявано от ..................................................., ЕГН ......................................., в качеството му на ..............................................., наричана по-долу **ИЗПЪЛНИТЕЛ**, от друга страна,

**се сключи настоящият договор за следното:**

Страните се споразумяха за следното:

**I.** **ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя електронни съобщителни услуги чрез обществена далекосъобщителна подвижна клетъчна мрежа по стандарт GSM с национално покритие, включващи доставки и услуги, свързани с тази дейност, наричани за краткост в договора „услуги", съгласно Общите условия на Изпълнителя за взаимоотношения с крайните потребители, съгласувани с Комисията за регулиране на съобщенията /Приложение № 1/, Техническата спецификация /Приложение № 2/ и Офертата на ИЗПЪЛНИТЕЛЯ, /Приложение № 3/ и тези договорни условия.

(2) При констатирани несъответствия между договора и приложенията, приоритетите на документите са както следва: Техническите спецификации – Приложение № 2, договора, Офертата на ИЗПЪЛНИТЕЛЯ – Приложение № 3.

(3) Всички GSM-карти на ВЪЗЛОЖИТЕЛЯ и избраните основни тарифни планове и услуги по тях се описват в Приложение № 2, неразделна част от договора.

1. **МЯСТО И СРОК НА ИЗПЪЛНЕНИЕ**

Чл. 2. Мястото на изпълнение на възложените с настоящия договор услуги е територията на Република България и държавите, с чиито оператори ИЗПЪЛНИТЕЛЯТ има сключени роуминг споразумения.

Чл. 3. Срокът за извършване на услугите е 12 /дванадесет/ месеца/ за 24/двадесет и четири/ часа в денонощието, считано от датата на сключване на договора или до достигане на лимита от ................................................................... лева/, в зависимост от това кое събитие настъпи първо.

1. **КАЧЕСТВО**

Чл. 4. Предоставянето на услугата от страна на ИЗПЪЛНИТЕЛЯ при условията на настоящия Договор, трябва да бъде в съответствие с изискванията, заложени в Разрешението на ИЗПЪЛНИТЕЛЯ за осъществяване на обществени електронни съобщения.

1. **ЦЕНА**

Чл. 5. (1) Общата стойност на договора е до ................................................./ лева за целия период.

(2) Цените на услугите се формират на основание заявените в процедурата за възлагане на обществената поръчки цени и преференциални условия от ИЗПЪЛНИТЕЛЯ, съгласно предоставената ценова оферта /Приложение № 3/.

(3) Цените по ал. 1 могат да се намаляват, в случай че по Общите условия на ИЗПЪЛНИТЕЛЯ, бъдат намалени цените на предоставяните услуги от същия вид.

(4) Цената по ал. 1 включва всички разходи на ИЗПЪЛНИТЕЛЯ за изпълнението на услугите, предмет на настоящия Договор.

1. **НАЧИН НА ПЛАЩАНЕ**

Чл. 6. Заплащането на предоставените услуги и закупените мобилни апарати, и устройства за пренос на глас и данни се извършва ежемесечно в български лева, по банков път, в срок до 20 (двадесет) работни дни след представяне в БТА на детайлизирана сметка за ползваните услуги и надлежно съставена фактура за дължимите суми.

Чл. 7. (1) Плащането се извършва в български лева по следната банкова сметка на ИЗПЪЛНИТЕЛЯ:

Банка: ……………………………..

IBAN: ……………………………..

BIC: ……………………………….

1. **ПРАВА И ЗАДЪЛЖЕНИЯ НА СТРАНИТЕ**

Чл. 8. ИЗПЪЛНИТЕЛЯТ се задължава:

а) да изпълни задълженията си по настоящия Договор, качествено и в  
определените срокове, в съответствие с действащата нормативна уредба в Република  
България и с условията и изискванията на ВЪЗЛОЖИТЕЛЯ;

б) да предостави на ВЪЗЛОЖИТЕЛЯ необходимите документи и материали,  
свързани с услугата с необходимото съдържание за използването й по  
предназначение;

в) да уведомява своевременно упълномощените представители на ВЪЗЛОЖИТЕЛЯ  
за всички промени в статута на дружеството до изтичане срока на договора;

г) да осигури гаранционно сервизно обслужване на закупените от ИЗПЪЛНИТЕЛЯ  
GSM мобилни апарати, съгласно условията посочени в гаранционната карта.

Чл. 9. ИЗПЪЛНИТЕЛЯТ има право:

а) да иска от ВЪЗЛОЖИТЕЛЯ необходимото съдействие за изпълнение на  
услугите, възлагане с настоящия договор;

б) да получи договореното възнаграждение при условията и в сроковете на настоящия договор.

Чл. 10. ВЪЗЛОЖИТЕЛЯТ се задължава да заплаща цените, дължими за ползваните по този договор услуги по реда и при условията, посочени в същия.

Чл. 11. ВЪЗЛОЖИТЕЛЯТ се задължава да определи и оправомощи лице за осъществяване на връзка с представители на ИЗПЪЛНИТЕЛЯ и за подписване на приемо-предавателни протоколи и/или други необходими документи за доставяне на услугите по договора.

Чл. 12. ВЪЗЛОЖИТЕЛЯТ има право:

а) да ползва услугите, предмет на този договор, в съответствие с изискванията на Общите  
условия, настоящия договор и приложенията към него.

б) да оказва текущ контрол при изпълнение на договора;

в) по всяко време да получи информация от ИЗПЪЛНИТЕЛЯ относно дължимите от  
него суми за използваните услуги по настоящия договор;

г) да иска от ИЗПЪЛНИТЕЛЯ да изпълни възложените услуги и доставки в срок  
без отклонение от договореното и без недостатъци;

д) на достъп до изготвени справки в електронен вид, съгласно Техническата спецификация, неразделна част от договора;

е) да предоставя и има право да изменя по всяко време в хода на изпълнение  
на настоящия договор, списък за определяне на индивидуални кредитни лимити на  
издадените SIM карти и условия по тях.

ж) да закупува нови мобилни апарати и устройства за пренос на глас и данни  
на преференциални цени.

з) да получи всички услуги по условията, описани в Техническата спецификация и офертата на ИЗПЪЛНИТЕЛЯ, с които същият се е съгласил.

1. **УСЛОВИЯ ЗА ПРЕКРАТЯВАНЕ НА ДОГОВОРА**

Чл. 13. (1) Настоящият договор може да бъде прекратен:

1. по взаимно съгласие на страните изразено писмено.

2. с изтичане на срока по чл. 3 от настоящия договор или при достигане на лимита от ................................................ лева, в зависимост от това кое събитие настъпи първо.

3. със седемдневно писмено предизвестие от изправната страна при системно /повече от два пъти/ нарушение на задълженията на другата страна.

4. когато са настъпили съществени промени във финансирането на  
обществената поръчка, предмет на договора, извън правомощията на ВЪЗЛОЖИТЕЛЯ,  
които той не е могъл да предвиди и предотврати или да предизвика, с писмено  
уведомление, веднага след настъпване на обстоятелствата.

5. при отнемане лиценза на ИЗПЪЛНИТЕЛЯ за предоставяне на електронни съобщителни услуги чрез обществена мобилна или фиксирана мрежа.

(2) При предсрочно прекратяване на договора в случаите на ал. 1, т. 1 страните не дължат обезщетения.

(3) В случаите на ал. 1, т. 3 страните уреждат взаимоотношенията си с двустранен протокол.

(4) При предсрочно прекратяване на договора в случаите на ал. 1, т. 3 и т. 4 неизправната страна дължи обезщетение, съгласно разпоредбата на чл. 43, ал. 4 от ЗОП.

1. **НЕПРЕОДОЛИМА СИЛА**

Чл. 14. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

Чл. 15. Страната, засегната от непреодолима сила е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл. 16. Докато трае непреодолимата сила, изпълнението на задълженията на страните по настоящия договор се спира.

Чл. 17. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

1. **КОНФИДЕНЦИАЛНОСТ**

Чл. 18. ИЗПЪЛНИТЕЛЯТ и ВЪЗЛОЖИТЕЛЯТ считат за конфиденциална всяка информация, получена при и по повод изпълнението на настоящия договор.

Чл. 19. Изпълнителят няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 20. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

1. **САНКЦИИ**

Чл. 21. (1) Ако ИЗПЪЛНИТЕЛЯТ не изпълни възложената услуга или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1/30 от месечната цената по договора за съответния месец, за съответните засегнати от неизпълнението услуги, за всеки ден, в който се намира в неизпълнение.

(2) За реализиране на правата си по предходната алинея ВЪЗЛОЖИТЕЛЯТ има право да се удовлетвори от сумата на гаранцията за изпълнение.

(3) В случай, че сумата от гаранцията за изпълнение не покрива дължимата неустойка, ИЗПЪЛНИТЕЛЯТ е длъжен в три дневен срок от поканата на ВЪЗЛОЖИТЕЛЯ да доплати дължимата сума.

Чл. 22. При забава на ВЪЗЛОЖИТЕЛЯ повече от 30 дни след срока за плащане по чл. 6 ИЗПЪЛНИТЕЛЯТ има право да преустанови достъпа на абоната до мрежата.

Чл. 23. Страната, която е понесла вреди от неизпълнението може да търси обезщетение и за по-големи вреди.

Чл. 24. При прекратяване на договора по чл. 13, т. 4 ВЪЗЛОЖИТЕЛЯТ не дължи неустойки, лихви и пропуснати ползи от ИЗПЪЛНИТЕЛЯ.

1. **ОБЩИ УСЛОВИЯ**

Чл. 25. Настоящия договор влиза в сила от датата на подписването му от страните по него и има действие до изтичане на уговорения в чл. 3 от договора срок, включително по отношение на валидността на всички GSM-карти, предоставени на ВЪЗЛОЖИТЕЛЯ по настоящия договор.

Чл. 26. Изменения на договора се допускат само при условията на ал. 2 на чл. 43 от Закона за обществените поръчки, като се извършват от страните с писмено допълнително споразумение.

Чл. 27. (1) За неуредените в настоящия договор въпроси ще се прилагат разпоредбите на Закона за задълженията и договорите и другите нормативни актове, уреждащи отношенията между страните.

(2) За неуредените в настоящия договор въпроси се прилагат условията на разрешението за осъществяване на обществени електронни съобщения, Ценовата оферта и Техническото предложение на ИЗПЪЛНИТЕЛЯ.

Чл. 28. (1) При подписване на договора, ИЗПЪЛНИТЕЛЯТ предоставя на ВЪЗЛОЖИТЕЛЯ, гаранция за изпълнение на договора в размер на 3 275/ три хиляди двеста седемдесет и пет/ лева, представляваща 5%/пет на сто/ от прогнозната стойност на договора.

(2) Гаранцията се представя под формата на парична сума по сметка на ВЪЗЛОЖИТЕЛЯ или като неотменима, безусловна банкова гаранция със срок до 30 / тридесет/ дни след изтичане на този договор.

(3) В случай на едностранно прекратяване на договора от страна на ИЗПЪЛНИТЕЛЯ или в случай на прекратяване на договора по реда на чл. 14, ал. 1, т. 3 и т. 4, ВЪЗЛОЖИТЕЛЯ задържа гаранцията за изпълнение на договора и не я възстановява.

(4) Гаранцията за изпълнение на договора се освобождава в 30 дневен срок след изтичане срока на договора.

Чл. 29. Всеки спор относно съществуването и действието на настоящия договор или във връзка с него или неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от страните по взаимно споразумение. При непостигане на съгласие, спорът ще се отнася за разрешаване пред компетентен съд.

Чл. 30. (1) За неуредените в договора и в Общите условия случаи се прилагат разпоредбите на действащото българско законодателство.

(2) При противоречие между разпоредбите на настоящия договор и Общите условия на ИЗПЪЛНИТЕЛЯ, което не е в полза на ВЪЗЛОЖИТЕЛЯ, се прилагат тези разпоредби от договора или Общите условия, които са максимално благоприятни за ВЪЗЛОЖИТЕЛЯ.

Чл. 31. (1) ВЪЗЛОЖИТЕЛЯТ определя за свой представител:

1.……………………………………………..тел. ………………, факс:…………, , e-mail: ……………………..

(2) ИЗПЪЛНИТЕЛЯТ определя определя за свой представител:

1.……………………………………………..тел. ………………, факс:…………, , e-mail: ……………………..

Чл. 32. (1) Всички уведомления, които страните са задължени да си изпращат една на друга във връзка с изпълнението на този договор, ще се правят в писмена форма и могат да се доставят лично или чрез препоръчано писмо, куриер, факс или емайл изпращани както следва:

**ЗА ИЗПЪЛНИТЕЛЯ** - ………………..

Адрес за кореспонденция: …………………………………….

Лице за контакти - ……………………………………………

Тел: ………………../факс: ……………………….

Е-mail: ……………………………

**ЗА ВЪЗЛОЖИТЕЛЯ** –БТА

Адрес за кореспонденция: гр. София,

Лице за контакти - ………………………………………….

Тел: ……………………..

Е-mail: ………………………………….

(2) Всяко уведомление ще се счита за получено :

- при лично предаване: в момента на предаването на приемащата страна срещу подпис;

- при изпращане с препоръчано писмо или куриерска служба: на датата на доставка, отбелязана върху известието за доставяне или на куриерската разписка;

- при изпращане чрез факс: в момента на изпращане, при получаване на потвърждение за пълнота и непрекъснатост на изпратеното съобщение;

- чрез връщане на съобщение за изпращане по емайл;

(3)При промяна на адреса за кореспонденция всяка от страните е длъжна да уведоми писмено другата, в противен случай съобщенията се считат за редовно връчени, с произтичащите от това последици.

Настоящият договор се сключи в два еднообразни екземпляра, по един за всяка от страните.

Неразделна част от настоящия договор са следните приложения:

1.Общи условия на Изпълнителя за взаимоотношенията с крайните  
потребители;

2. Техническа спецификация на ВЪЗЛОЖИТЕЛЯ

3. Оферта на ИЗПЪЛНИТЕЛЯ;

Настоящият договор се състави и подписа в два еднообразни екземпляра – по един за всяка от страните.

**ВЪЗЛОЖИТЕЛ:** **ИЗПЪЛНИТЕЛ:**